ਉਪ ਰਾਸ਼ਟਰਪਤੀ ਸਕੱਤਰੇਤ
ਉਪ ਰਾਸ਼ਟਰਪਤੀ ਨੇ ਭਾਰਤ-ਕਤਰ ਆਰਥਿਕ ਸਾਂਝੇਦਾਰੀ ਦੀ ਸਰਾਹਨਾ ਕੀਤੀ; ਇੱਕ ਅਨੁਕੂਲ ਵਾਤਾਵਰਣ ਬਣਾਉਣ ਅਤੇ ਪਾਰਸਪਰਿਕ ਲਾਭ ਲਈ ਅਧਿਕ ਸਹਿਯੋਗ ਕਰਨ ਦਾ ਸੱਦਾ ਦਿੱਤਾ
ਉਪ ਰਾਸ਼ਟਰਪਤੀ ਨੇ ਦੋਹਾਂ ਦੇਸ਼ਾਂ ਦੇ ਸਟਾਰਟ -ਅੱਪ ਈਕੋਸਿਸਟਮ ਨੂੰ ਜੋੜਨ ਲਈ “ਭਾਰਤ-ਕਤਰ ਸਟਾਰਟ-ਅੱਪ ਬ੍ਰਿਜ” ਦਾ ਸ਼ੁਭਾਰੰਭ ਕੀਤਾ
ਕਤਰ ਸ਼ੂਰਾ ਪਰਿਸ਼ਦ ਦੇ ਸਪੀਕਰ ਨੇ ਉਪ ਰਾਸ਼ਟਰਪਤੀ ਨਾਲ ਮੁਲਾਕਾਤ ਕੀਤੀ, ਉਪ ਰਾਸ਼ਟਰਪਤੀ ਨੇ ਦੋਹਾਂ ਦੇਸ਼ਾਂ ਦੀਆਂ ਸੰਸਦਾਂ ਦੇ ਦਰਮਿਆਨ ਹੋਰ ਅਧਿਕ ਆਦਾਨ- ਪ੍ਰਦਾਨ ਦਾ ਸੱਦਾ ਦਿੱਤਾ
ਉਪ ਰਾਸ਼ਟਰਪਤੀ, ਸ਼੍ਰੀ ਐੱਮ. ਵੈਂਕਈਆ ਨਾਇਡੂ ਨੇ ਭਾਰਤ-ਕਤਰ ਸਬੰਧਾਂ ਦੀ ਮਜ਼ਬੂਤੀ ਉੱਤੇ ਚਾਨਣਾ ਪਾਇਆ ਅਤੇ ਇੱਕ ਅਨੁਕੂਲ ਵਾਤਾਵਰਣ ਬਣਾਉਣ ਅਤੇ ਪਾਰਸਪਰਿਕ ਲਾਭ ਲਈ ਅਧਿਕ ਸਹਿਯੋਗ ਕਰਨ ਦਾ ਸੱਦਾ ਦਿੱਤਾ । ਇਹ ਸੁਝਾਅ ਦਿੰਦੇ ਹੋਏ ਕਿ ਦੋਹਾਂ ਦੇਸ਼ਾਂ ਦੇ ਦਰਮਿਆਨ ਇੱਕ ਵਿਸ਼ੇਸ਼ ਸੰਬੰਧ ਹੈ ਜੋ ਸਦੀਆਂ ਤੋਂ ਵਿਕਸਿਤ ਹੋਇਆ ਹੈ , ਸ਼੍ਰੀ ਨਾਇਡੂ ਨੇ ਮਜ਼ਬੂਤ ਸਾਂਝੇਦਾਰੀ ਨੂੰ ਹੋਰ ਸਮ੍ਰਿੱਧ ਕਰਨ ਅਤੇ ਵਪਾਰ ਬਜ਼ਾਰ ਵਿੱਚ ਵਿਭਿੰਨਤਾ ਲਿਆਉਣ ਦਾ ਸੱਦਾ ਦਿੱਤਾ, ਜਿਸ ਉੱਤੇ ਵਰਤਮਾਨ ਵਿੱਚ ਊਰਜਾ ਉਤਪਾਦਾਂ ਦਾ ਦਬਦਬਾ ਹੈ ।
ਕਤਰ ਦੇ ਦੋਹਾ ਵਿੱਚ ਕੱਲ੍ਹ ਭਾਰਤ - ਕਤਰ ਵਪਾਰ ਮੰਚ ਦੇ ਦੌਰਾਨ ਕਤਰ ਦੇ ਵਪਾਰੀਆਂ ਨੂੰ ਸੰਬੋਧਨ ਕਰਦੇ ਹੋਏ, ਸ਼੍ਰੀ ਨਾਇਡੂ ਨੇ ਹਾਲ ਦੇ ਸਾਲਾਂ ਵਿੱਚ ਭਾਰਤ ਦੀਆਂ ਉਪਲਬਧੀਆਂ ਉੱਤੇ ਚਾਨਣਾ ਪਾਇਆ। ਉਨ੍ਹਾਂ ਨੇ ਕਿਹਾ, “ਵਿਕਾਸ ਦਾ ਕੇਂਦਰ ਪੱਛਮ ਤੋਂ ਏਸ਼ੀਆ ਖੇਤਰ ਵਿੱਚ ਸ਼ਿਫਟ ਹੋ ਗਿਆ ਹੈ , ਅਤੇ ਭਾਰਤ ਇਸ ਵਾਧੇ ਦੇ ਮਜ਼ਬੂਤ ਵਾਹਕਾਂ ਵਿੱਚੋਂ ਇੱਕ ਦੇ ਰੂਪ ਵਿੱਚ ਉੱਭਰਿਆ ਹੈ । ਉਨ੍ਹਾਂ ਨੇ ਜ਼ੋਰ ਦੇ ਕੇ ਕਿਹਾ ਕਿ ਭਾਰਤ ਸਰਕਾਰ ਵਪਾਰ ਕਰਨ ਵਿੱਚ ਸੁਗਮਤਾ ਵਿੱਚ ਸੁਧਾਰ ਕਰ ਰਹੀ ਹੈ । ਉਨ੍ਹਾਂ ਨੇ ਦੱਸਿਆ ਕਿ ਸਾਲ 2021 ਵਿੱਚ ਮਹਾਮਾਰੀ ਦੇ ਦੌਰਾਨ ਵੀ , ਇਸ ਬਾਰੇ 25 ਹਜ਼ਾਰ ਤੋਂ ਅਧਿਕ ਅਨੁਪਾਲਨਾਂ ਨੂੰ ਸਮਾਪਤ ਕਰ ਦਿੱਤਾ ਗਿਆ ਸੀ ।
ਸ਼੍ਰੀ ਨਾਇਡੂ ਨੇ ਪ੍ਰਸੰਨਤਾ ਵਿਅਕਤ ਕੀਤੀ ਕਿ ਭਾਰਤ-ਕਤਰ ਨੇ ਸਾਲ 2021-22 ਵਿੱਚ 15 ਬਿਲੀਅਨ ਅਮਰੀਕੀ ਡਾਲਰ ਦੀ ਇੱਕ ਨਵੀਂ ਉਪਲਬਧੀ ਪ੍ਰਾਪਤ ਕੀਤੀ ਹੈ । ਉਨ੍ਹਾਂ ਨੇ ਰੇਖਾਂਕਿਤ ਕੀਤਾ ਕਿ ਕਤਰ ਵਿੱਚ ਪੰਜੀਕ੍ਰਿਤ ਭਾਰਤੀ ਕਾਰੋਬਾਰੀਆਂ ਦੀ ਸੰਖਿਆ ਵਿੱਚ ਲਗਾਤਾਰ ਵਾਧਾ ਹੋਇਆ ਹੈ ਜੋ 15,000 ਦੀ ਸੰਖਿਆ ਨੂੰ ਪਾਰ ਕਰ ਗਈ ਹੈ । ਉਨ੍ਹਾਂ ਨੇ ਕਿਹਾ ਕਿ ਹਾਲ ਦੇ ਸਾਲਾਂ ਵਿੱਚ ਕਤਰ ਤੋਂ ਭਾਰਤ ਵਿੱਚ ਪ੍ਰਤੱਖ ਵਿਦੇਸ਼ੀ ਨਿਵੇਸ਼ ਵਿੱਚ ਵਾ ਵਾਧਾ ਹੋਇਆ ਹੈ ।
ਇਸ ਮੌਕੇ ਉੱਤੇ , ਉਪ ਰਾਸ਼ਟਰਪਤੀ ਨੇ “ਭਾਰਤ-ਕਤਰ ਸਟਾਰਟ-ਅੱਪ ਬ੍ਰਿਜ” ਦਾ ਸ਼ੁਭਾਰੰਭ ਕੀਤਾ, ਜਿਸ ਦਾ ਉਦੇਸ਼ ਦੋਹਾਂ ਦੇਸ਼ਾਂ ਦੇ ਸਟਾਰਟ - ਅੱਪ ਈਕੋਸਿਸਟਮ ਨੂੰ ਜੋੜਨਾ ਹੈ । ਇਹ ਰੇਖਾਂਕਿਤ ਕਰਦੇ ਹੋਏ ਕਿ ਭਾਰਤ ਇਨੋਵੇਸ਼ਨ ਦੇ ਵਾਤਾਵਰਣ ਨੂੰ ਹੁਲਾਰਾ ਦੇ ਰਿਹਾ ਹੈ , ਉਨ੍ਹਾਂ ਨੇ ਕਿਹਾ ਕਿ ਭਾਰਤ 70,000 ਤੋਂ ਅਧਿਕ ਪੰਜੀਕ੍ਰਿਤ ਸਟਾਰਟਅੱਪ ਦੇ ਨਾਲ ਵਿਸ਼ਵ ਪੱਧਰ ਉੱਤੇ ਸਟਾਰਟਅੱਪ ਲਈ ਤੀਸਰੇ ਸਭ ਤੋਂ ਵੱਡੇ ਈਕੋਸਿਸਟਮ ਦੇ ਰੂਪ ਵਿੱਚ ਉੱਭਰਿਆ ਹੈ। ਉਨ੍ਹਾਂ ਨੇ ਕਿਹਾ ਕਿ ਭਾਰਤ ਵਿੱਚ 300 ਬਿਲੀਅਨ ਅਮਰੀਕੀ ਡਾਲਰ ਤੋਂ ਅਧਿਕ ਦੇ ਮੁੱਲ ਵਾਲੇ 100 ਯੂਨੀਕੌਰਨ ਹਨ ।
ਵਾਤਾਵਰਣ ਦਿਨ ਦੇ ਮੌਕੇ ਉੱਤੇ ਉਪ ਰਾਸ਼ਟਰਪਤੀ ਨੇ ਕਿਹਾ ਕਿ ਭਾਰਤ ਵਾਤਾਵਰਣ ਦੀ ਸੁਰੱਖਿਆ ਅਤੇ ਜਲਵਾਯੂ ਪਰਿਵਰਤਨ ਨਾਲ ਨਜਿੱਠਣ ਲਈ ਲਗਾਤਾਰ ਯਤਨ ਕਰ ਰਿਹਾ ਹੈ । ਉਨ੍ਹਾਂ ਨੇ ਅੰਤਰਰਾਸ਼ਟਰੀ ਸੌਰ ਗਠਬੰਧਨ  ਦੀ ਸਥਾਪਨਾ ਅਤੇ ਅਕਸ਼ੈ ਊਰਜਾ ਦਾ ਉਪਯੋਗ ਵਧਾਉਣ ਵਿੱਚ ਭਾਰਤ ਦੀ ਅਗਵਾਈ ਨੂੰ ਯਾਦ ਕੀਤਾ । ਉਨ੍ਹਾਂ ਨੇ ਕਤਰ ਨੂੰ ਊਰਜਾ ਸੁਰੱਖਿਆ ਵਿੱਚ ਭਾਰਤ ਦੇ ਭਰੋਸੇਯੋਗ ਭਾਗੀਦਾਰ ਦੇ ਰੂਪ ਵਿੱਚ , ਸਥਿਰਤਾ ਲਈ ਇਸ ਯਾਤਰਾ ਵਿੱਚ ਭਾਗੀਦਾਰ ਬਣਨ ਅਤੇ ਆਈਐੱਸਏ ਵਿੱਚ ਸ਼ਾਮਲ ਹੋਣ ਲਈ ਸੱਦਾ ਦਿੱਤਾ।
ਸ਼੍ਰੀ ਨਾਇਡੂ ਨੇ ਪ੍ਰਸੰਨਤਾ ਵਿਅਕਤ ਕੀਤੀ ਕਿ ਭਾਰਤ ਅਤੇ ਕਤਰ ਦੇ ਵਪਾਰ ਮੰਡਲਾਂ ਦੇ ਦਰਮਿਆਨ ਇੱਕ ਸੰਯੁਕਤ ਵਪਾਰ ਪਰਿਸ਼ਦ ਦੀ ਸਥਾਪਨਾ ਕੀਤੀ ਗਈ ਹੈ ਅਤੇ ਨਿਵੇਸ਼ ਉੱਤੇ ਇੱਕ ਸੰਯੁਕਤ ਕਾਰਜ ਜੋਰ ਆਪਣੇ ਕੰਮ ਨੂੰ ਅੱਗੇ ਵਧਾਏਗਾ । ਉਨ੍ਹਾਂ ਨੇ ਨਵੇਂ ਅਤੇ ਉੱਭਰਦੇ ਮੌਕਿਆਂ ਦਾ ਉਪਯੋਗ ਕਰਨ ਲਈ ਦੋਹਾਂ ਪੱਖਾਂ ਦੇ ਕਾਰੋਬਾਰੀਆਂ ਨੂੰ ਮਾਰਗਦਰਸ਼ਨ ਅਤੇ ਸਹਾਇਤਾ ਕਰਨ ਦੀ ਸਾਂਝੇਦਾਰੀ ਵਿੱਚ ਪ੍ਰਵੇਸ਼ ਕਰਨ ਲਈ ਭਾਰਤ ਵਿੱਚ ਨਿਵੇਸ਼ ਅਤੇ ਕਤਰ ਨਿਵੇਸ਼ ਪਰਮੋਸ਼ਨ ਏਜੰਸੀ ਦੀ ਵੀ ਸਰਾਹਨਾ ਕੀਤੀ ।
ਰਾਜ ਦੀ ਅਗਵਾਈ ਵਾਲੇ ਗ਼ੈਰ - ਲਾਭਕਾਰੀ ਸੰਗਠਨ, ਕਤਰ ਫਾਉਂਡੇਸ਼ਨ ਦਾ ਦੌਰਾ
ਇਸ ਤੋਂ ਪਹਿਲਾਂ ਅੱਜ, ਸ਼੍ਰੀ ਨਾਇਡੂ ਨੇ ਕਤਰ ਵਿੱਚ ਇੱਕ ਗ਼ੈਰ-ਲਾਭਕਾਰੀ ਸੰਗਠਨ ਕਤਰ ਫਾਉਂਡੇਸ਼ਨ ਦਾ ਦੌਰਾ ਕੀਤਾ । ਸ਼੍ਰੀ ਨਾਇਡੂ ਨੇ ਸਿੱਖਿਆ , ਸਿਹਤ, ਵਿਗਿਆਨ ਅਤੇ ਤਕਨੀਕੀ ਅਤੇ ਸਮੁਦਾਇਕ ਵਿਕਾਸ ਵਿੱਚ ਕਤਰ ਫਾਉਂਡੇਸ਼ਨ ਦੇ ਯਤਨਾਂ ਦੀ ਸਰਾਹਨਾ ਕੀਤੀ ।
ਰਾਸ਼ਟਰੀ ਅਜਾਇਬ-ਘਰ ਦਾ ਦੌਰਾ
ਉਪ ਰਾਸ਼ਟਰਪਤੀ ਨੇ ਅੱਜ ਕਤਰ ਦੇ ਰਾਸ਼ਟਰੀ ਅਜਾਇਬ-ਘਰ ਦਾ ਵੀ ਦੌਰਾ ਕੀਤਾ । ਕਤਰ ਦੇ ਸਮ੍ਰਿੱਧ ਇਤਿਹਾਸ ਅਤੇ ਪਰੰਪਰਾਵਾਂ ਦਾ ਇੱਕ ਅੱਲਗ ਅਤੇ ਵਿਆਪਕ ਅਨੁਭਵ ਪ੍ਰਦਾਨ ਕਰਨ ਲਈ ਅਜਾਇਬ-ਘਰ ਦੀ ਪ੍ਰਸ਼ੰਸਾ ਕਰਦੇ ਹੋਏ ਉਨ੍ਹਾਂ ਨੇ ਭਾਰਤ ਅਤੇ ਕਤਰ ਦੇ ਦਰਮਿਆਨ ਇਤਿਹਾਸਿਕ ਜੁੜਾਅ ਦੇ ਪ੍ਰਦਰਸ਼ਨ ਨੂੰ ਦੇਖ ਕੇ ਪ੍ਰਸੰਨਤਾ ਵਿਅਕਤ ਕੀਤੀ।
ਕਤਰ ਸ਼ੂਰਾ ਪਰਿਸ਼ਦ ਦੇ ਸਪੀਕਰ ਦੇ ਨਾਲ ਮੁਲਾਕਾਤ
ਬਾਅਦ ਵਿੱਚ, ਕਤਰ ਸ਼ੂਰਾ ਪਰਿਸ਼ਦ ਦੇ ਸਪੀਕਰ, ਸ਼੍ਰੀ ਹਸਨ ਅਬਦੁੱਲਾ ਅਲ-ਘਨੀਮ, ਸ਼ੂਰਾ ਪਰਿਸ਼ਦ ਦੇ ਤਿੰਨ ਮੈਬਰਾਂ ਦੇ ਨਾਲ , ਉਪ ਰਾਸ਼ਟਰਪਤੀ ਨੂੰ ਮਿਲੇ । ਸ਼ੂਰਾ ਪਰਿਸ਼ਦ 45 ਮੈਬਰਾਂ ਦੇ ਨਾਲ ਕਤਰ ਰਾਜ ਦਾ ਲੈਜਿਸਲੇਟਿਵ ਸੰਸਥਾ ਹੈ ।
ਸਪੀਕਰ ਦੇ ਨਾਲ ਗੱਲਬਾਤ ਵਿੱਚ, ਸ਼੍ਰੀ ਨਾਇਡੂ ਨੇ ਭਾਰਤ ਅਤੇ ਕਤਰ ਦੀਆਂ ਸੰਸਦਾਂ ਦੇ ਦਰਮਿਆਨ ਸਬੰਧਾਂ ਨੂੰ ਗਹਿਰਾ ਕਰਨ ਅਤੇ ਆਦਾਨ - ਪ੍ਰਦਾਨ ਨੂੰ ਹੁਲਾਰਾ ਦੇਣ ਦਾ ਸੱਦਾ ਦਿੱਤਾ ਕੀਤਾ। ਰਾਜ ਸਭਾ ਦੇ ਸਭਾਪਤੀ ਦੇ ਰੂਪ ਵਿੱਚ, ਸ਼੍ਰੀ ਨਾਇਡੂ ਨੇ ਸ਼ੂਰਾ ਪਰਿਸ਼ਦ ਦੇ ਸਪੀਕਰ ਅਤੇ ਮੈਬਰਾਂ ਨੂੰ ਭਾਰਤ ਆਉਣ ਦਾ ਸੱਦਾ ਦਿੱਤਾ ।
ਸਾਲ 2023 ਭਾਰਤ ਅਤੇ ਕਤਰ ਦੇ ਵਿੱਚ ਪੂਰਨ ਕੂਟਨੀਤਿਕ ਸਬੰਧਾਂ ਦੀ ਸਥਾਪਨਾ ਦੇ 50 ਸਾਲ ਦਾ ਪ੍ਰਤੀਕ ਹੈ । ਉਪ ਰਾਸ਼ਟਰਪਤੀ ਨੇ ਇਸ ਨੂੰ ਦੇਖਦੇ ਹੋਏ ਸੁਝਾਅ ਦਿੱਤਾ ਕਿ ਦੋਹਾਂ ਸੰਸਦ ਇਸ ਮਹੱਤਵਪੂਰਣ ਉਪਲਬਧੀ ਨੂੰ ਚੁਣਹਿਤ ਕਰਨ ਲਈ ਇੱਕ ਪ੍ਰੋਗਰਾਮ ਦੀ ਵੀ ਯੋਜਨਾ ਬਣਾਈਏ । ਉਨ੍ਹਾਂ ਨੇ ਭਾਰਤ ਅਤੇ ਕਤਰ ਦੇ ਵਿੱਚ ਬਹੁਪੱਖੀ ਮੰਚਾਂ ਜਿਵੇਂ ਅੰਤਰ ਸੰਸਦੀ ਸੰਘ  , ਏਸ਼ੀਆਈ ਸੰਸਦੀ ਸਭਾ ਅਤੇ ਹੋਰ ਬਾਰੇ ਅਧਿਕ ਸਹਿਯੋਗ ਦਾ ਸੱਦਾ ਦਿੱਤਾ ।
ਸ਼੍ਰੀ ਨਾਇਡੂ ਦੇ ਨਾਲ ਇਸ ਯਾਤਰਾ ਵਿੱਚ , ਸਿਹਤ ਅਤੇ ਪਰਿਵਾਰ ਭਲਾਈ ਰਾਜ ਮੰਤਰੀ ਡਾਕਟਰ ਭਾਰਤੀ ਪ੍ਰਵੀਣ ਪਵਾਰ , ਸੰਸਦ ਮੈਂਬਰ ਸ਼੍ਰੀ ਸੁਸ਼ੀਲ ਕੁਮਾਰ ਮੋਦੀ , ਸਾਂਸਦ ਸ਼੍ਰੀ ਵਿਜੈ ਪਾਲ ਸਿੰਘ ਤੋਮਰ , ਸ਼੍ਰੀ ਪੀ. ਰਵੀਂਦ੍ਰਨਾਥ ਹਨ । ਸੰਸਦ, ਉਪ ਰਾਸ਼ਟਰਪਤੀ ਸਕੱਤਰੇਤ ਅਤੇ ਵਿਦੇਸ਼ ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀ ਵੀ ਸ਼੍ਰੀ ਨਾਇਡੂ ਦੀ ਇਸ ਯਾਤਰਾ ਵਿੱਚ ਉਨ੍ਹਾਂ ਦੇ ਨਾਲ ਹਨ ।